procesaur/Wiki.mk huggingface dataset:
Бела стрелка

Бела стрелка или бел праменец ( — вид водна девица од семејството на стрелките (''Coenagrionidae''). Се среќава во Индија, а веројатно и во делови од Бангладеш.
Ова е мало и тенко вилинско коњче, но препознатливо по синикавобелата боја и црните грбни точки. Се размножува во влажни тревни предели.
Женките се служат со полова мимикрија. Една група го ја подражава бојата на мажјаците (андрохроми), додека други имаат свои женски бои (гинохроми).
1 Поврзано
* Стрелки
КК Шкупи

:''За фудбалскиот клуб видете ФК Шкупи.''
КК Шкупи ― македонски кошаркарски клуб кој се наоѓа во населбата Чаир во Скопје. Клубот настапува во Втората македонска кошаркарска лига.
1 Историја
Клубот претходно носел името НБА Чаир. Тоа име го носел сè до април 2014 кога го сменил во името Шкупи.
Шкупи добил вајлд карта заради пополнување на Првата лига во сезоната 2017/18. Во таа сезона Шкупи го соборил својот рекорд за најмлад играч во тимот, внесувајќи го играчот Резарт Мемеди кој имал 14 години. Шкупи не ја исплатил котизацијата за 2018/19 и затоа бил исфрлен од Првата лига. Но подоцна, со согласност од останатите прволигашки екипи, Шкупи бил вратен во елитата.
2 Моментален состав
број, име, висина см, позиција, години, државјанство, пристигналво (година), претходен клуб
Дамјан Стојменов, 185, Бек, 22, 2019, Струмица
Амар Шаини, 17, 2019, ''Mладински состав''
Редан Таипи, 18, 2019, ''Mладински состав''
Енис Халими, 17, 2019, ''Mладински состав''
Јасир Хазири, 17, 2019, ''Mладински состав''
Ваџит Бајрами, 17, 2019, ''Mладински состав''
Енис Пепиќ, 27, 2019, ''Шкупи''
Енис Реџеп, 20, 2019, ''Mладински состав''
Фаик Мифтари, 23, 2013, Лирија
Али Елбер, 203, Крилен центар/ Центар, 39, 2019, Црн Дрим
Кристијан Петровски, 20, 2019
Фатјон Синани, 16, 2020, ''Mладински состав''
Извор:
3 Поврзано
* Прва македонска кошаркарска лига
* Втора македонска кошаркарска лига
* Куп на Македонија
* Македонска кошаркарска федерација
* Спорт во Скопје
* Кошарка во Македонија
Нагоја

Нагоја (јапонски:''名古屋'') — најголемиот град во регионот на Чубу во Јапонија. Тоа е третиот по големина град на Јапонија и четвртата најнаселена урбана област. Таа се наоѓа на брегот на Тихиот Океан на централниот дел на најголемиот јапонски остров Хоншу. Таа е главен град на префектурата Аичи и е една од главните пристаништа во Јапонија заедно со оние на Токио, Осака, Кобе, Јокохама, Чиба и Китакјушу. Исто така, Нагоја е центар на третиот по големина метрополитен регион во Јапонија, познат како Метрополитенска област Чуки. Почнувајќи од 2015 година, во градот живееле 2,28 милиони луѓе, дел од 9,10 милиони луѓе од областа на Митрополитот Чуки.
1 Галерија
Црква „Св. Никола“ - Сушица (Порече)

Свети Никола — главна селска црква во поречкото село Сушица.
Црквата е сместена во долното маало на селото и преовладува во неговата панорама.
1 Историја
Црквата била подигната во 1890 година. Се споменува и како „Свето Вознесение“.
2 Поврзано
* Сушица
* Дебарско-кичевска епархија
* Бродско архијерејско намесништво
* Манастиречка парохија
Беверн (Холцминден)

Беверн (|Bevern) — општина во округот Холцминден, во сојузната покраина Долна Саксонија, Германија.
Општината претставува административно седиште на истоимената општинска заедница.
Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (''Flecken''), мала населба со локално значење.
1 Географија
Беверн се наоѓа на реката Везер близу нејзиниот влив со притоката Бевербах. Во општината влегуваат селата Беверн, Форст, Делме, Лобах, Литгенаде и Рајлајфцен.
2 Историја
Саксонската населба „Бујеран“ (''Byueran'') била првпат спомената во списокот на Опатијата Корвај во 822 година. Изградбата на црквата била спомената во 1501 година; била осветена од келнскиот надбискуп Херман IV во 1506 година.
3 Знаменитост
Општината е позната по својот замок (''Schloss Bevern''), ренесансен дворец изграден како велепоседничка куќа во периодот 1603 до 1612 година. Бил купен од велфските војводи на Брауншвајг-Линебург во текот на Триесетгодишната војна во 1633 година и градбата служела како резиденција на помладата линија, позната како Брауншвајг-Беверн, од 1668 година до крајот на век.
Црква „Св. Константин и Елена“ - Томино Село

Свети Константин и Елена — главна селска црква во поречкото село Томино Село. Во минатото била седиште на Томиноселската парохија, која денес не постои.
1 Историја
Црквата била подигната во 1831 година.
2 Галерија
3 Поврзано
* Томино Село
* Дебарско-кичевска епархија
* Бродско архијерејско намесништво
* Манастиречка парохија
Коронарен стрес тест

Коронарен стрес тест е испитување на работата на срцето при напор што се користи за дијагноза на исхемична срцева болест. Се состои од изведување на медицински мониторирана континуирана физичка активност чиј интензитет постепено се зголемува. Притоа се следи работата на срцето преку електрокардиограм. Тој е одличен тест за дијагноза на коронарна артериска болест, особено за ангина пекторис, кога сѐ уште не се јавиле симптоми.
Коста Јаневски

Коста Јаневски (р. 13 мај 1960 г во Штип) — македонски политичар и градоначалник на Општина Струмица во периодот од 2017 до 2021 година, и поранешен Пратеник во Собранието на Република Македонија. По професија е лекар интернист. Бил избран за Член на Советот на општина Струмица двапати во периодот од 2009 до 2016 година. Членува во политичката партија СДСМ.
1 Рани години и лекарска кариера
Коста Јаневски е роден на 13 мај 1960 година во Штип, НР Македонија. Основно и средно училиште завршил во Струмица, а потоа студирал на Медицинскиот факултет при Универзитетот „Св. Кирил и Методиј“ во Скопје. По завршувањето на факултетот, тој се вратил во Струмица и започнал со работа во Општата болница. Во 2002 година, тој го доусовршил своето образование со специјализација по интерна медицина, при што се посветил на својата работа како лекар интернист.
2 Партиска и политичка кариера
Во 2009 година, тој се вклучил во политиката и е член на Социјалдемократскиот сојуз на Македонија. Истата година бил избран за член на Советот на Општина Струмица. Четиригодишниот мандат го продолжил, и во 2013 година по вторпат станал член на советот. Во 2016 година бил избран за пратеник во Собранието на Република Македонија од редовите на СДСМ. Пратеничкиот мандат го прекинал откако победил на локалните избори за градоначалник на општина Струмица, при што на 20 октомври 2017 година ја презел функцијата од Костадин Костадинов, вршител на должноста.. Функцијата ја извршувал до 27 октомври 2021 година..
Горна Франција

Горна Франција (|Hauts-de-France, букв. „Француски Висови“) — регион во Франција создаден со територијалната реформа од 2014 г. со спојување на Север-Па де Кале и Пикардија. Новиот регион настанал на 1 јануари 2016 г. по регионалните избори од декември 2015 г. Државниот совет на Франција го одобрил името на 28 септември 2016 г. и истото стапило на сила на 30 септември истата година.
Регионот зафаќа површина од и има население од 5.973.098 жители.
1 Географија
Горна Франција се граничи со Белгија (Фландрија и Валонија) на североисток, протокот Ламанш на северозапад и регионите Големиот Исток на југоисток, Ил де Франс на југ и Нормандија на југозапад. Одделен е од Британија со Евротунелот.
2 Административна поделба
Регионот е поделен на 5 департмани:
* Ена
* Оаза
* Па де Кале
* Север
* Сома
3 Позначајни населени места
# Лил (227.560)
# Амјен (133.448)
# Рубе (94.713)
# Туркоан (91.923)
# Динкерк (90.995)
# Кале (72.589)
# Вилнев д’Аск (62.308)
# Сен Кантен (55.978)
# Бове (54.289)
# Валансјен (42.691)
4 Галерија
5 Поврзано
* Север-Па де Кале
* Пикардија
Џордан Тиодор

Џордан Тиодор (роден на 11 декември 1989 во Енглвуд) ― кошаркар од Соединетите Држави. Тој бил Разигрувач на Олимпија Милано.
Тој исто така има македонско државјанство и настапувал за македонската репрезентација.
1 Средно школо и колеџ
Тиодор израснал во Енглвуд, Њу Џерси и учел и играл кошарка во средното училиште Патерсон Католик.
Тиодор ја поминал целата своја колеџ кошаркарска кариера на Универзитетот Сетон Хал, играјќи за Сетон Хал Пајратс. Својата сениорска сезона со Пајратс ја завршил со просек од 16.1 боди по натпревар и 6.6 асистенции по натпревар. Тиодор го скршил рекордот на Голден Санкет од 197 асистенции за една колеџ сезона поставен во сезоната 1962-1963, остварувајќи 226 асистенции.
2 Кариера
На 15 јули 2012, Тиодор потпишал договор со турската Анталија. Во својата единствена сезона во клубот имал просек од 13.8 бода по натпревар. Во мај 2013 потпишал за порториканската екипа Метс де Гвајанбо, а само неколку месеци потоа го напуштил клубот и потпишал договор со Ураканес дел Атлантико на 17 јули 2013. На 22 октомври 2013, Тиодор се вратил во Европа повторно турското првенство откако потпишал договор со екипата на Мерсин ББ. Тој ја завршил сезоната со 12.3 бода во просек по натпревар, но не успеал да му помогне на тимот да избегне испаѓање.
Во јануари 2015 му се приклучил на францускиот клуб Бурж. Тој одиграл 17 натпревари во француската ЛНБ Про А лига со просек од 12.7 бода по натпревар. По завршувањето на сезоната, Тиодор го напуштил клубот и потпишaл договор со германскиот прволигаш Скајлајнерс Франкфурт во септември 2015. Со просек од 14.7 бода по натпревар Тиодор му помогнал на Скајлајнерс да стигне до титулата во ФИБА Еврокупот.
Следната сезона тој повторно се вратил во Турција каде потпишал договор со екипата на Банвит. Со клубот го освоил купот на Турција и играл во финалето на првото издание на ФИБА Лигата на шампионите во кое Банвит загубил од Иберостар Тенерифе. Сепак, Тиодор бил избран за МВП на сезоната во ова натпреварување.
На 15 јули 2017, Тиодор потпишал двегодишен договор со италијанската екипа Олимпија Милано. На 24 септември 2017, Тиодор и помогнал на Олимпија Милано да триумфира во Суперкупот на Италија 2017 и бил избран за МВП на турнирот со 29 бода 7 скока и 5 асистенции.
3 Репрезентативна кариера
Тиодор добил македонски пасош во 2017 година, и играл за македонската репрезентација во неколку пријателски натпревари.
Војвода Спиро Црне (филм)

„Војвода Спиро Црне “ — македонски телевизиски филм од 1976 година. Го режирал Димитрие Османли.
1 Улоги
Глумец, Улога
Мери Бошкова
Вукан Диневски
Илија Џувалековски
Ацо Јовановски
Божо Софрониевски, Свештеник
Владимир Светиев
Виолета Шапковска
Лот (река)

Лот (|Lot), изворно: Олт (|Òlt; |Oltis) — река во Франција, десна притока на Гарона. Извира во Севените, а завршува во Гарона кај Егијон, со вкупно течение од 481 км. По неа се наречени департманите Лот and Лот и Гарона.
Реката е подложна на поплавување зиме и напролет, и има поголем број брани во горниот слив, претежно на Тријер, кои даваат енергија од стратешко значење за електростопанството на земјата и туризмот во регионот. Во 1970-тите во Деказвил и Каор започнале иницијативи за обнова на преводниците со цел да се овозможи повторна пловидба по реката.
1 Главни притоки
* Лед (кај Вилнев на Лот)
* Селе (кај Кабререт)
* Тријер (во Антрег на Тријер)
* Колањ (во Ле Монастје Пен Морјес)
2 Департмани и градови
Лот тече низ следниве департмани и населени места: Лозер (Манд), Кантал, Аверон (Антрег на Тријер, Флањак, Капденак-Гар), Лот (Каор) и Лот и Гарона (Вилнев на Лот, Егијон).
3 Пловидба
Почнувајќи од средниот век, по реката се одвивала трговска пловидба меѓу Антрег and Гарона на растојание од 297 км, користејќи пловила со рамно дно наречени „габари“. Кон крајот на XVII век Жан Батист Колбер спровел мерки за подобрување на пловидбата, а од 1840 г. се јавила потреба за понатамошна канализација, бидејќи јагленокопите кај Деказвил станале значаен добавувач на гориво за погоните во Индустриската револуција. По должина од 270 км се изградени над 75 јазови и преводници, кои воделе до Букес кај Деказвил. Изградбата на железницата од Монтобан до Капденак во 1858 г. извесно време немала значајни последици по стопанската пловидба по реката, туку истата е проширена со нови канали за да се заобиколат речните свијоци кај Лизеш, Кажарк, Монбрен и Капденак. Во 1869 г. ова се променило, со отворање на железнички правци крај поречието, и пловидбата целосно е напуштена до 1926 г. Во 1971 г. е основано здружение за обнова на пловноста за туристички цели. Првиот потег од 64 км е обновен во 1990 г, а до денес се отворени три потега. Долгорочниот план за нивно поврзување е откажан поради недоволна политичка волја и средства.
4 Поврзано
* Лот (департман)
* Лот и Гарона
Сектори за внатрешни работи

Секторите за внатрешни работи или познати како СВР се подрачни единици на Министерството за внатрешни работи односно едни од главните делови на структурата на Бирото за јавна безбедност, формирани за вршење на полициските работи на територијата на Република Македонија. Нивните територии се во согласност со планските региони на државата, па така постојат осум вакви подрачни единици. Најголем по површина е битолскиот сектор, додека најгусто населен е скопскиот.
1 Табела
Име, Седиште, Регион, Површина(км²), Жители(2002), Началник
СВР Битола, Битола, Пелагониски Регион, 4.717, 238.136, Славко Јовановски
СВР Велес, Велес, Вардарски Регион, 4.042, 133.248, Злате Јаневски
СВР Куманово, Куманово, Североисточен Регион, 2.310, 173.814, Стојанче Величковиќ
СВР Охрид, Охрид, Југозападен Регион, 3.340, 221.651, Сашо Смилески
СВР Скопје, Скопје, Скопски Регион, 1.812, 571.040, Тони Јакимовски
СВР Струмица, Струмица, Југоисточен Регион, 2.739, 171.416, Танчо Пројковски
СВР Тетово, Тетово, Полошки Регион, 2.416, 304.125, Амир Далипи
СВР Штип, Штип, Источен Регион, 3.537, 181.858, Љупчо Трајковски
No Code

„No Code“ — четвртиот студиски албум на американскиот рок бенд Pearl Jam, објавен на 27 август 1996 година преку Епик Рекордс. По проблематичната турнеја за својот претходен албум, Vitalogy (1994), каде Pearl Jam започнал бојкот на Ticketmaster како многу рекламиран, бендот влегол во студио за да ги сними своите следни песни. Музиката на овој албум е поразновидна од она што бендот го направил на претходните изданија, со елементи на гаражен рок.
Иако No Code дебитирал на првото место на Билборд 200, тој оставил голем дел од обожавателите на бендот незадоволни и бргу паднал од топ листите. Критичките осврти биле исто така измешани, со пофалби за музичката сорта, но албумот се смета за неконзистентен.
Лот (департман)

Лот (|Lot, |Òlt) — департман во регионот Окситанија, југозападна Франција. Наречен е по реката Лот.
1 Историја
Ова е еден од првобитните 83 департмани создадени со Француската револуција на 4 март 1790 г. и произлезен е од дотогашната покраина Керси. Во 1808 г. од него се одвоени некои југоисточни кантони, и од нив е создаден департманот Тарн и Гарона. Првично кантонот сепротегал многу појужно и го опфаќал градот Монтобан.
2 Географија
Департманот се наоѓа во регионот Окситанија и обиколен од департманите Корез, Кантал, Аверон, Тарн и Гарона, Лот и Гарона и Дордоња.
3 Општини
Лот опфаќа вкупно 322 општини. Еве некои позначајни населени места:
* Каор — префектура (седиште) на департманот; ова е средновековен град познат по својата катедрала, средновековниот мост „Валантре“ и производството на вино. Сместен е на широк полукружен свијок на реката Лот.
* Фижак — средновековен град и потпрефектура на департманот; родно место на Жан Франсоа Шамполион (1790-1832), прв преведувач на египетските хиероглифи.
* Гурдон — добро зачуван средновековен ридски град. Во близината има бројни праисториски пештерски живописи, особено оние на Куњак. Гурдон исто така е потпрефектура на департманот.
4 Туризам
5 Поврзано
* Кантони во Лот
* Општини во Лот
* Лот (река)
* Лот и Гарона
* Дордоња (река)
Тревор Мбакве

Тревор Мбакве (роден на 24 јануари 1989 во Сент Пол) е американски кошаркар, центар на Ауксилиум Торино.
Тој исто така има нигериско државјанство и има право да настапува за нигериската репрезентација.
1 Кариера
1.1 Колеџ
Пред да присуствува на Универзитетот во Минесота, Мбакве играл на Универзитетот Маркет за сезоната 2007-2008 каде што страдал од хронични повреди на коленото. За сезона 2008-2009, тој се префрлил на Колеџот Мајами Дејд и го предводел својот тим на до титулата на јужната конференција. За сезоната 2009-2010 тој се префрлил на Универзитетот во Минесота каде се истакнал со бројот на скокови, запишувајќи 10.5 скока по натпревар и исто така завршил на третото место на вечната листа по бројот на остварени скокови на Универзитетот Минесота со вкупно 327 скокови.
1.2 Професионална кариера
Во јули 2013 година, Мбакве го потпишал својот прв професионален договор и тоа со италијанската екипа Виртус Рома. На 22 август 2013 година официјално било потврдено дека Мбакве потпишал договор за сезоната 2013-2014.
После одличната сезона во Виртус Рома со просек од 10.6 бода и 10.1 скокови по натпревар, на 6 јули 2014 Мбакве потпишал договор со германскиот клуб Бамберг за сезоната 2014-2015. Тој одиграл 41 натпревар за Бамберг во Бундеслигата со просек од 10.3 бода 7.4 скокови помагајќи му на Бамберг да ја освои титулата.
На 1 јули 2015 година, тој потпишал тригодишен договор со израелскиот клуб Макаби Тел Авив, меѓутоа после само една сезона, тој се разделил со Макаби. На 6 јули 2016, Мбакве потпишал едногодишен договор со шпанскиот клуб Уникаха, но два месеци подоцна, клубот го раскинал договорот откако тој неуспеал да ги помине медицинските тестови. Пропаднатиот трансфер во Уникаха го искористил рускиот Зенит Санкт Петербург кој на 3 ноември 2016 потпишале договор со Мбакве. На 6 јуни 2017 година, Зенит објавиле крај на нивната соработка со играчот.
На 27 јули 2017, Мбакве се вратил во Италија потпишувајќи договор со екипата на Ауксилиум Торино.
2 Титули
2.0.1 Бамберг
*Германско првенство (1) : 2014-2015
2.0.2 Макаби Тел Авив
*Куп на Израел (1) : 2016
Европска мигрантска криза

Европската мигрантска криза или бегалска криза е поим даден за период во почетокот на 2015 година кога поголем број на луѓе мигрираа во Европа, патувајќи во главно преку Средоземното Море. Повеќето од луѓево биле баратели на азил, но исто така имало и економски мигранти. Во таквата криза, откриени се и борци на Исламската држава кои биле преправени во бегалци односно мигранти.
Вилен

Вилен (|Vilaine, |Gwilen) — река во Бретања, западна Франција. Извира во департманот Мајен и завршува во Атлантскиот Океан кај Пенестен во департманот Морбијан. Долга е 218 км.
1 Течение
Реката минува низ 4 департмани (Мајен, Ил и Вилен, Атлантска Лоара и Морбијан) и 4 поважни града (Рен, Витре, Редон и Ла Рош Бернар).
Околу Витре се изградени три препреки за да се спречат поплави и да се обезбеди водоснабдување за околните подрачја. По реката има и рекреативни капацитети.
* 1978: Валјерска препрека
* 1982: Горновиленска препрека
* 1995: Виломирска препрека
2 Хидрологија
Текот на реката се движи од 2 до , зависно од сезоната и условите.
3 Пловидба
Вилен е дел од каналскиот систем на Бретања, изграден претежно во XIX век за релативно мали пловила (130 тони). Во 2011 г. сето раководство на системот е префрлено во надлежност на регионот. Во Рен реката се поврзува со каналот Ил и Ранс, а оттука во устието на Ранс, кое навлегува во протокот Ламанш кај Сен Мало. Во Рендон се вркстува со каналот Нант-Брест, овозможувајќи пристап до Понтиви и Блаве на запад и Нант на исток.
4 Главни притоки
* Ил
* Ме
* Сејш
* Семнон
* Шер
* Дон
* Уст
* Изак
Бојан Санковиќ

Бојан Санковиќ (р. во ) — црногорски фудбалер кој моментално игра за унгарскиот прволигаш Ујпешт.
1 Статистика
Клуб, Сезона, Лига, Куп, Лига Куп, Европа, Сумирано
Настапи, Голови, Настапи, Голови, Настапи, Голови, Настапи, Голови, Настапи, Голови
Младост Подгорица
2012–13, 28, 0, 4, 0, 0, 0, 0, 0, 1, 0
2013–14, 0, 0, 0, 0, 0, 0, 5, 0, 5, 0
Сумирано, 28, 0, 4, 0, 0, 0, 5, 0, 37, 0
Ујпешт
2013–14, 17, 0, 5, 1, 4, 0, 0, 0, 26, 1
2014–15, 4, 0, 0, 0, 1, 0, 0, 0, 1, 0
Сумирано, 17, 0, 5, 1, 5, 0, 0, 0, 27, 1
Кариера
45, 0, 9, 1, 5, 0, 5, 0, 64, 1
''Табелата се однесува само на настапи кои ги имал фудбалерот до 3 септември 2014 година.''
2 Титули
2.1 Клупски
2.1.1 Ујпешт
*Унгарски Куп
**Шампион: 2013–14
Рогози

Рогози — семејство цветни растенија од редот на тревите (''Poales'').
Согласно системот APG III од 2009 г. семејството има два рода: шаварот (''Sparganium'') и рогозот (''Typha'') со вкупно 51 вид.
Кронквистовиот систем од 1981 г. го сместил семејството во редот рогозовидни ''Typhales'', поткласа комелиниди во класата еднолисните (''Liliopsida'').
Членовите на семејството се мочуришни зелјести растенија with дворедни листови и густи кафеникави шилци на еднополовите цветови.
Најраните фосили (полен и цветови) се најдени во наоди од кредата.
Мула (ислам)

Мула (|ملا) - персиска верска титула која доаѓа од зборот „маула“ (учител) и ги означува најниските шиитски верски претставници.
Мулата има доволно теолошко знаење за да може да посредува во расправи, но не е школуван во долгогодишното образование (15 до 18 години), кое е значајно во шиитскиот Иран и ја отвора вратата во вишата хиерархија, хиерархија на муџехидите, кои се овластени како ајатоласите, самостојно да одлучуваат во правно-верските расправи. Овластувањата на мулите се слични со овластувањата на сунитските улеми.
Иранската револуција од 1979 година делумно е последица на делувањето на мулите.
1 Поврзано
* Имам
* Калиф
* Улема
* Кадија
* Муфтија
* Шеик
* Ајатолах
Шлеска

Шлеска (|Slezsko, |Śląsk, |Ślůnsk / Ślōnsk, |Schlesien, |Schläsing) — историска област во Средна Европа. Денес поголемиот дел од територијата се наоѓа во Полска, а помали делови има во Чешка и Германија. Најголеми градови во Шлеска се Вроцлав и Катовице во Полска и Острава во Чешка. Најголемата река која тече низ Шлеска е Одра. Зафаќа површина од и има околу 8 милиони жители.
Оверњ-Рона-Алпи

Оверњ-Рона-Алпи (|Auvergne-Rhône-Alpes, |Ôvèrgne-Rôno-Ârpes, |Auvèrnhe Ròse Aups) — регион во Франција, создаден со територијалната реформа од 2014 г. спојувајќи ги дотогашните региони Оверњ и Рона-Алпи. Новиот регион стапил на сила на 1 јануари 2016 г. по регионалните избори од декември 2015 г.
Регионот зафаќа површина од и има население од 7.695.264 жители, на второ место по земјата, по Ил де Франс.
1 Географија
Оверњ-Рона-Алпи граничи со регионите Окситанија и Прованса-Алпи-Азурен Брег на југ, Бургундија-Франш Конте на север, Нова Аквитанија на запад, Швајцарија (кантоните Женева, Вале и Во) и Италија (Аостинска Долина и Пиемонт) на североисток и исток.
2 Департмани
Регионот ги опфаќа следниве департмани:
* Алје
* Ардеш
* Горна Лоара
* Горна Савоја
* Дром
* Ен
* Изер
* Кантал
* Лоара
* Пиј де Дом
* Рона
* Савоја
3 Позначајни населени места
* Лион (500.715) — главен град (префектура)
* Сент Етјен (171.260)
* Гренобл (155.637)
* Вилурбан (145.150) — во Метропола Лион
* Клермон Феран (139.860)
4 Поврзано
* Оверњ
* Рона-Алпи
* Метропола Лион
* Региони во Франција
Време на летала (филм)

„Време на летала“ — македонски телевизиски филм од 1982 година. Го режирал Иван Митевски, а сценариото го напишал Русомир Богдановски.
1 Улоги
Глумец, Улога
Силвија Стојановска
Јорданчо Чевревски
Киро Ќортошев
Ацо Стефановски
Предраг Дишљенковиќ
Игор Џамбазов
Фирдаус Неби
Душко Јовановиќ
Сабина Ајрула
Таска Балабанова
Вера Вучкова
Ева Аманатиду
Лидија Велкова
Светолик Никачевиќ
Ѓорѓи Тодоровски
Панче Камџик
Шенка Колозова
Останати улоги &#9660;
Глумец, Улога
Драги Крстевски
Владимир Светиев
Васо Ангелов
Илко Стефановски
Мери Василевска
Иво Јовановски
Наташа Хаџиристиќ
Александра Шуревска
Борче Георгиевски
Ѓорѓи Мишковски
Виктор Кочовски
Сашо Кочовски
Доминик Шаурек
Метропола Лион

Метропола Лион (|métropole de Lyon) или Голем Лион (''fr'') — територијална заедница во регионот Оверњ-Рона-Алпи, источна Франција. Го опфаќа градот Лион и неговите приградски населби. Има статус на департман и метрополска област, на територијата кога претходно му припаѓала на департманот Рона.
Оваа заедница ја заменила Урбаната заедница на Лион на 1 јануари 2015 г. согласно законот за територијално осовременување од јануари 2014 г.
1 Поврзано
* Метрополитенска област
* Департмани во Франција
State of Love and Trust

„State of Love and Trust“ — песна од американска рок група Pearl Jam. Одликувајќи се со стиховите напишани од вокалист Еди Ведер и музиката ко-напишана од гитаристот Мајк Мекреди и басистот Џеф Амент, State of Love and Trust првпат се појавила на саундтракот за филмот „''Синглови''“ од 1992 година. Песната била вклучена во албумот на најголемите хитови на Pearl Jam во 2004 година, Rearviewmirror (Greatest Hits 1991-2003). Раната верзија на песната била вклучена како дел од преиздавањето на деби албумот на групата, Ten, во 2009 година.
1 Снимање
''„State of Love and Trust“'' има стихови напишани од вокалист Еди Ведер и музика ко-напишана од гитаристот Мајк Мекреди и басистот Џеф Амент. Песната првично била снимен за време на сесиите за Ten со можна намера да се појави во филмот „''Синглови''“. Амент изјавил: „Верзијата на „''State of Love and Trust''“ со Дејв Крусен на тапани е многу подобра од она што требало да биде објавено“. Песната е снимена како една од првите со тапанарот Дејв Абруцезе.
2 Текст
Според Амент, текстот за ''„State of Love and Trust“'' се заснова на она што Ведер го извлекол од гледањето на филмот, и додал:„Мислам дека тој најверојатно го зел потешкиот агол за тоа што филмот беше за многу луѓе, но тоа е Еди“. Според Камерон Кроу, директор на Синглс, песната е претставува „борба на инстинктите во љубовта“.
3 Изведби во живо
Песната за првпат била изведена во живо на концертот на JC Dobbs на 12 јули 1991 година во Филаделфија. Pearl Jam ја извел песната на MTV Unplugged во 1992 година.
Пчелесто колибри

Пчелесто колибри — вид од семејството на колибријата (''Trochilidae'') и најмала птица во светот.
1 Опис
Како најмала птица, ова колибри е мошне лесно. Женката тежи 2,6 г и долга е околу 6,1 см и е малку поголема од мажјакот, чија просечна тежина изнесува 1,95 г и има должина од 5,5 см. Како што укажува самото име, птицата има слична големина на пчела. Како и сите колибрија, птицата е силен и спретен летач.
Мажјакот има зелена глава и црвено грло, гуша со прелеани бои и издолжено странично перје, сино во горните делови, додека статокот од подолните делови е претежно сивобел. Женкатае нешто поголема. Таа е зелена горе, а белузлава долу, со бели врвови на опашните пердуви. Во споредба со другите мали колибрија, кои се тенки, пчелестото колибри има заоблен и набиен изглед.
Женките се синозелени со светлосива долна страна. Врвовите на опашката се просеани со бели точки. Во парната сезона, главата и грлото на мажјаците стануваат црвеникаво-розови. Женката несе по две јајца, секое со големина на зрно грашок.
Силните прелеани бои на перјето на пчелестото колибри му дава изглед на скапоцен камен. Прелевањето не е секогаш забележливо, туку зависи од аголот на гледање. Тенкиот клун е приспособен за достигање на нектарот длабоко во цветовите, но птицата понекогаш јаде инсекти или пајаци, грабнувајќи ги со јазикот кој го испружува и вовлекува со голема брзина. Хранејќи се, птицата нафаќа полен на клунот и главата, пренесувајќи го на другите растенија кога лета од цвет на цвет. На овој начин, колибрито игра важна улога во размножувањето на растенијата. Во текот на еден ден, птицата може да посети до 1.500 цветови.
Женката гради гнездо користејќи парчиња од пајажина, кора од дрва и лишаи, постелувајќи го со меки растителни влакна. Гнездото има облик на шолја, но со пречник од само 2,5 см. Квачењето и одгледувањето на младите го врши сама.
2 Исхрана
Се смета дека пчелестото колибри посетува до 10 видови растенија, од кои девет се ендемски во Куба. Тие се ''Hamelia patens'' (сем. броќови), ''Chrysobalanus icaco'' (сем. златосливи), ''Pavonia paludicola'' (сем. слезови), ''Forsteronia corymbosa'' (сем. кучешки чемери), ''Lysiloma latisiliquum'' (сем. мимози), ''Turnera ulmifolia'' (сем. часовничиња), ''Antigonon leptopus'' (сем. троскоти), ''Clerodendrum aculeatum'' (сем. врбинки), ''Tournefortia hirsutissima'' (сем. лисичинки), and ''Cissus obovata'' (сем. лози).
3 Живеалиште и распространетост
Оваа птица е ендемски вид, и живее на целиот архипелаг на Куба, вклучувајќи го Островот на Младоста (Хувентуд) во Западните Инди. Живее претежно на стрмните ридишта (моготе), а поретко се среќава на Плаја Ларга кај мочуриштето Сапата, и во западна Куба.
4 Размножување
Пчелестото колибри се размножува од март до јуни и полага по 2 јајца.
5 Поврзано
* Список на најмали организми
Редосеалка

Редосеалка — земјоделска машина која се користи за сеење во изорани редови и леи како и за садење и пресадување садници во земја. Се користи за садење на груткасти и репкасти растенија (пр. компир), главчести (чешнести) растенија (пр. лале), семиња (зелка, целер, тутун, ориз) и садници на млади дрвја. Редосеалката е специјално дизајнирана и е опремена со цилиндри за производство на бразди, еден или повеќе (конусни или цилиндрични) полначи (комори) во кои стојат и од кои се испуштаат и посејуваат семенските материјали, како и со тркала, кои може да се од рапаво железо за дополнително да ја разронат земјата и затрупаат семето. Се прикачува и е влечена од трактор. Постојат повеќе видови на редосеалки во зависност од семето кое што се сее: редосеалка за жито - пченица и јачмен, редосеалка за ориз, редосеалка за пченка, редосеалка за ситни семиња итн. Употребата на редосеалката е многу важна и значајна бидејќи го намалува времето потребно за сеење зрна и садење на садници, во споредба со рачното сеење и пресадување, со што се овозможува повеќе време за берба. Исто така ја намалува употребата на рачна енергија, со што овозможува сеење на многу поголеми површини наеднаш и за пократко време.
1 Галерија
Боденвердер (општинска заедница)

Боденвердер (̣|Bodenwerder) — поранешна општинска заедница во округот Холцминден, во сојузната покраина Долна Саксонија, Германија. Нејзиното седиште било во градот Боденвердер. На 1 јануари 2010 година била споена со поранешната заедница Поле, создавајќи ја новата општинска заедница Боденвердер-Поле.
Општинската заедница Боденвердер се состоела од следниве општини:
# Боденвердер
# Хале
# Хелен
# Хајен
# Кирхбрак
# Пегешторф
Горна Рајна

Горна Рајна (|Haut-Rhin; |Oberelsass; алзашки: ''Owerelsàss'' - ''Горен Елзас'') — департман во регионот Голем Исток на Франција. Ова е помалиот и помалку населен од двата департмана во областа Алзас, особено по отцепувањето на јужната територија во 1871 г. подоцна наречена Територија Белфор, иако сепак е густо населен во однос на остатокот од континентална Франција.
1 Поделба
Департманот има пет окрузи. Нивните германски и алзашки називи се дадени во загради:
* Алткирш (''Алткирх'' / ''Алткирех'')
* Колмар-Рибовије (''Колмар-Раполтсвајлер'' / ''Колмер-Рапшвир'')
* Милуз (''Милхаузен'' / ''Милхиза'')
* Тан-Гебвилер (''Тан-Гебвајлер'' / ''Дан-Гавилер'')
2 Историја
Горна Рајна е наречена по реката Рајна и е еден од првобитните 83 департмани создадени со Француската револуција на 4 март 1790 г. Настанат е со примена на законот од 22 декември 1789 г. на јужната половина на покраината Алзас (Горен Алзас).
Границите на Горна Рајна се менувани повеќепати:
* 1798: припоен Милуз, дотогашен слободен град и последната швајцарска енклава во јужен Алзас;
* 1800: припоен целиот департман Мон Терибл;
* 1814: изгубени териториите од Мон Терибл, кои ѝ се вратени на Швајцарија, освен старата општина Монбелјар;
* 1816: изгубен Монбелјар со неговото префрлање во департманот Ду;
* 1871: речиси сиот припоен кон Германија со Франкфуртскиот договор поради неговото германско население и историја. Во 1922 г. од преостанатиот дел создадена Територијата Белфор;
* 1919: вратен на Франција (со Версајскиот договор) но останал административно одделен од Белфор.
* 1940: де факто припоен кон Третиот Рајх.
* 1944: вратен на Франција.
3 Географија
Горна Рајна граничи со департманите Територијата Белфор и Вогези и венецот Вогези на запад, департманот Долна Рајна на север, Швајцарија на југ и реката Рајна на исток, која ја образува границата со Германија. Во средиштето на департманот се протега плодна низина. Климата е полуконтинентална.
4 Стопанство
Ова е еден од најбогатите департмани во Франција. Во Милуз е сместена автомобилската фабрика „Пежо“, каде се произведуваат моделите 106 и 206. Областа Јужен Зундгау има најниска невработеност во Франција (околу 2%). Пределите се ридести. Многу жители на Горна Рајна работат во Швајцарија, особено во хемиската индустрија во Базел, но сепак живеат во Франција поради пониските животни трошоци.
5 Право
Департманите во Алзас (Горна и Долна Рајна) и дерпартманот Мозел имаат правен систем кој е малку поинаков од остатокот од Франција. Прописите кои се разликуваат потекнуваат од законите што важеле од 1871 до 1919 г. кога ова подрачје било во состав на Германското Царство. Со враќањето на Алзас-Лорена во Франција во 1919 г. државата прифатила задржување на извесни месни закони во одност на ловството, стопанскиот живот, односите во месната управа, здравственото осигуривање и социјалните права. Забележливо е тоа што отсуствува формалната одделност на црквата и државата, и неколку црковни вероисповеди примаат јавни средства од државната каса.
6 Туризам
7 Култура
* Алзашки дијалект
8 Поврзано
* Општини во Горна Рајна
* Кантони во Горна Рајна
* Окрузи во Горна Рајна
Боденвердер-Поле

Боденвердер-Поле (|Bodenwerder-Polle) — општинска заедница во округот Холцминден, во Долна Саксонија, Германија. Нејзиното седиште е во градот Боденвердер. Била создадена на 1 јануари 2010 година со спојување на поранешните општински заедници Боденвердер и Поле.
Општинската заедница Боденвердер-Поле се состои од следниве општини:
# Боденвердер
# Бреферде
# Хале
# Хелен
# Хајнзен
# Хајен
# Кирхбрак
# Отенштајн
# Пегешторф
# Поле
# Фалбрух
Суши

Суши (すし, 寿司, 鮨) — јапонско јадење што се послужува со ориз комбиниран со различни производи како на пример морска храна (најчесто незготвена) зеленчук и понекогаш тропско овошје. Начинот на подготовка на суши може да биде на повеќе начини, но главната состојка е ориз (бел или интегрален). Најчесто се послужува скиселен ѓумбир, васаби и соја сос. Јадењето суши има кисел, горчлив и умими вкус.
1 Историја
Сушито потекнува од југоисточна Азија, од јадењето познато кака наразуши (馴れ寿司, 熟寿司-солена риба) складирана во ферментиран ориз подолго време. Овој вид на суши станал популарен извор на белковини за Јапонците.
Оцетот почнал да се користи како додато во нарезуши во Муромачи (1336-1573) со цел да се подобри изгледот и вкусот на јадењето. Примитивното суши било пронајдено во Осака, каде што после повеќе векови станало осши-суши; со овој начин морската храна и оризот се ставале во форма со дрвени (типично бамбусови) калапи. Сè до Едо периодот (1603-1868) кога свежата риби се сервирала над киселиот ориз. Сегашниот тип на нисиризуши стана популарен во Едо (модерн Токио) во 1820-те или 1830-те години. Една од честите приказни за потеклото на нигиризуши е од готвачот Ханаја Јохеи (1799-1858), кој ја подобрил техниката во неговата продавница Рјогоку во 1824 година. Порцијата била именувана од едоаме зуши што се користи за свежа риба од Едо-МАЕ (Едо или заливот на Токио).
2 Сушито во популарната кутура
* „Сурово како суши“ (англиски: ''Raw Like Sushi'') — музички албум на американската поп-пејачка Нене Чери (''Neneh Cherry'') од 1989 година.
Поле (општинска заедница)

Поле (̣|Polle) — поранешна општинска заедница во округот Холцминден, во сојузната покраина Долна Саксонија, Германија. Нејзиното седиште било во општината Поле. На 1 јануари 2010 година била споена со поранешната заедница Боденвердер, создавајќи ја новата општинска заедница Боденвердер-Поле.
Општинската заедница Полесе состоела од следниве општини:
# Бреферде
# Хајнзен
# Отенштајн
# Поле
# Фалбрух
Бирковата приказна

Бирковата приказна - расказ на рускиот писател Александар Грин.
1 Содржина
Група пријатели водат општ разговор и еден од нив (со име Бирк) почнува да раскажува за својата неверојатна случка. Иако млад, на возраст од 24 години, тој бил апатичен, животот му бил здодевен, а неговата рамнодушноста била толку голема што дури и глетката на бруталната смрт на една девојка на улицата не му оставила никаков впечаток. Поради тоа, една летна ноќ помислил да изврши самоубиство, но тогаш ја видел својата сенка на ѕидот и тоа го спречило да ја оствари намерата. Потоа, во текот на шест дена, Бирк воопшто не излегувал од собата. Една ноќ, тој се разбудил и излегол надвор на прошетка. Кога стигнал до мостот, тој сретнал двајца непознати луѓе за кои веднаш претпоставил дека се крадци кои планираат да извршат грабеж. Скришум, почнал да ги следи до влезната порта на една зграда и тогаш им пристапил, со молба да му дозволат да им се придружи. Исплашени, крадците излегле, а Бирк видел дека вратата е отворена и, возбуден од желбата за биде крадец, влегол внатре. Потоа, некое време стоел во ходникот, обземен од противречни чувства и најпосле, одлучил да влезе во еден стан. Внатре, тој ја препознал сопствената соба и се видел себеси како лежи во креветот. Тогаш, вчудовидениот Бирк го разбудил домарот и го замолил да ја прегледа собата. Кога домарот му рекол дека внатре нема никого, Бирк му ја покажал скршената брава на влезната порта како доказ за неуспешниот обид за кражба.
2 Осврт кон расказот
„Бирковата приказна“ спаѓа во групата фантастични раскази на Грин во кои невозможното се остварува во можни околности, т.е. каде дејството е раскажано потполно реалистично, а потоа со еден неочекуван пресврт реалистичното се превртува во фантастично. Така, овој расказ почнува сосема во стилот на Грин - со воведно излагање за апатичноста, меланхолијата и желбата за осаменост, следува сосема реална приказна за несоницата и за ноќната прошетка во која Бирк среќава двајца крадци кои се подготвуваат да ограбат една куќа. Така, поголемиот дел од расказот е сосема можен, без фантастични елементи, а граничната точка го претставува моментот кога, по бегството на крадците, самиот Бирк добива желба да стане крадец и влегува во куќата. Тогаш, неговата состојба станува необична, на границата на можноста, но не е нестварна, туку станува збор само за необична состојба на човековата психа. Оттука, и овој дел од расказот го доживуваме како необично, но сепак реалистично раскажување. Вистинскиот пресврт и преминот во фантастичното настапува кога Бирк влегува во сопствениот стан и се гледа себеси како лежи на креветот. Со оваа поента се менува карактерот на целиот расказ и тој станува фантастичен и она што претходно изгледало како реално станува нестварно, плод на фантастичната замисла на авторот. Така, целото ноќно доживување на Бирк се претвора во фантастика.
Таласа (митологија)

Во старогрчката митологија, Таласа (/θəˈlæsə/; грчки: Θάλασσα,, "море") била исконски дух на морето.
1 Потекло на поимот
Бикс сугерира дека името е со пред-грчко потекло.
2 Митологија
Гај Јулиј Хигин ја опишал во предговорот на неговата книга Басни (латински: ''Fabulae)'' како ќерка на Небото и Хемера (''Fab. Praef.'', 2). Со нејзиниот машки двојник Понт, таа ги создала Телхините (божества на бурите) и разните видови риби. Овој пар подоцна бил заменет со други морски парови, Океан и Тетија, Посејдон и Амфитрита. Сепак, басните ѝ биле посветени на неа и од страна на Езоп.
Некои ретки извори исто така ѝ ја припишуваат и морската нимфа Халија (Диодор Сицилиски 5.55.4) и божицата Афродита откако отсечен екстремитет на Уран бил фрлен во морето (Нон, ''Дионисијака'' 12.43).
2.1 Двете басни на Бабриј
Две прилично слични басни се запишани од страна на Бабриј. Во едната, нумерирана под број 168 во Периевиот индекс, некој сопственик на фарма бил сведок на бродолом и му замерил на морето дека е "непријател на човештвото". Земајќи женски облик, морето одговорило дека виновни се ветриштата за нејзиниот немир. Инаку "јас сум понежна од твојата сува земја."
Во другата басна, еден преживеан од бродолом го обвинува морето за измама и го добива истиот изговор. Виновни се ветровите, а "по природа сум мирно и безбедно како земјата."
2.2 Други басни
Во една друга басна, со периев број 412 и само запишана од страна на Синтипас, реките му се жалат на морето дека нивната слатка вода, се претворила во непитка солена во контакт со него. Морето одговорило дека ако толку знаеле требале самите да го избегнат допирот со него. Коментарот сугерира дека приказната може да се примени и на луѓето кои несоодветнокритикуваат некој кој впрочем им помага.
Во 2-иот век., Луцијан ја претставил Таласа во комичен дијалог со Ксантиј, богот на Реката Скамандер, кој бил нападнат од страна на сопернички грчки бог заради тоа што се жалел дека неговиот тек бил пореметен со мртви тела за време на Тројанската Војна. Тој побарал од неа да ги залечи неговите здобиени рани.
3 Уметност
Додека морските божества Тетида и Океан биле порано во римскиот период биле претставени во мозаици, во подоцнежниот период биле заменети со ликот на Таласа, особено во Западна Азија. Таму таа била прикажана како жена облечена во алги и половина потопена во морето, со раковидни рогови, кои биле порано атрибут на Океан. Во една рака таа држи бродско кормило, и во другата делфин.
Во 2011 година, уметницата Свун (Каледонија Данс Кири) создала уметничка инсталација при што ја прикажала божицата во предворието на музеј во Њу Орлеанс. Есента 2016 година, инсталацијата била подигната уште еднаш, овојпат во предворието на Инсистутот за уметност во Детроит.
4 Во астрономијата
По оваа митолошка личност е наречено телото Таласа, кое е месечина на Нептун.
Поле (Холцминден)

Поле (|Polle) — општина во округот Холцминден, во сојузната покраина Долна Саксонија, Германија.
Се наоѓа на реката Везер, околу 8 километри северозападно од градот Холцминден. До 2010 година, Поле бил административно седиште на поранешната истоимена општинска заедница.
Црква „Св. Атанасиј“ - Тополница

Свети Атанасиј (позната и како Свети Атанас) — главна селска црква во поречкото село Тополница.
Црквата е сместена во самото село, во чиј двор се наоѓаат и селските гробишта.
1 Историја
Била подигната во 1872 година, додека на оштетениот ктиторски натпис стои 1899 година.
2 Галерија
3 Поврзано
* Тополница
* Дебарско-кичевска епархија
* Бродско архијерејско намесништво
* Манастиречка парохија
Витачево

Витачево — висорамнина во Тиквешијата, во јужниот дел на Македонија. Се протега во правец југозапад-североисток, во должина од 15 км, меѓу реките Бошава на југ и исток, Тиквешкото Езеро на р. Црна на запад и Тиквешката Котлина на север. Зафаќа површина од , со средна надморска височина од 800-1.000 м, издигајќи се 500-600 м над околните предели.
Висорамнината настанала со напластување на вулкански материјал (обично туфови) од избувите на вулканизмот на Кожуф.
Жариштето на поранешниот вулканизам се наоѓало од западната страна на Кожуф, долж денешната граница со Грција, кајшто се зачувани повеќе вулкански купи. Подрачјето се одликувало со кисел и избувен вулканизам со поголем обем на исфрлени андезитско-дацитски лави и пирокластичен материјал. Значителен дел од наталожениот материјал е однесен во поново време, а површината на некогаш многу попространата висорамнина е значително намалена. Поради неотпорноста на туфовите и оголеноста, Витачево е под многу силна ерозија, со бројни долчиња, долови, свлечишта (на пр. Градот) и други.
1 Тврдини и археолошки наоѓалишта
На подрачјето на Витачево се среќаваат повеќе остатоци од доцноантички тврдини и други наоѓалишта:
2 Наречено по висорамнината
* На висорамнината е сместен земјоделскиот аеродром „Витачево“, кој има тревна подлога.* Аероклуб „Витачево“ — клуб за спортско воздухопловство од Кавадарци.
3 Цркви
На самата висорамнини се сместени неколку параклиси, цркви во изградба и изградени цркви.
4 Поврзано
* ХЦ „Витачево“
* Тиквешка Котлина
* Витач — вид на вино
* Мариово
Животот на Гнор

Животот на Гнор (руски: ''Жизнь Гнора'') - расказ на рускиот писател Александар Грин од 1912 година.
1 Содржина
Расказот се состои од шест дела во кои е опишана судбината на главниот јунак, Гнор, момче на давесетгодишна возраст кое штотуку започнало љубовна врска со убавата девојка Кармен. Едно утро, него го разбудува женски крик и тој излегува во салонот на куќата во која живее под кирија, каде го среќава неговиот пријател Ениок (кој, исто така, е вљубен во Кармен). Следниот ден, и Гнор и Ениок треба да отпатуваат на различни места и Ениок го кани Гнор да му се придружи на неговата јахта. Гнор ја одбива понудата, но малку потоа тој и Ениок играат билијарd при што Гнор ја губи играта. Според претходниот договор, губитникот Гнор мора да му се придружи на Ениок на неговото патување. Така, утредента тие поаѓаат на пат, а цело време Гнор мисли на саканата Кармен. Кога пристигаат во близината на еден пуст остров, Ениок му кажува на гнор измислена приказна дека на островот живее еден осамен човек кому треба да му однесе животни намирници. Гнор не се сомнева во ништо, но кога пристигнуваат на островот, Ениок го остава Гнор таму. Така, Гнор останува присилно да живее на пустиот остров цели осум години. За среќа, еден брод доживува несреќа во близината на островот и морнарите го земаат Гнор на бродот. По некое време, Гнор влегува во станот на Ениок, кој останува шокиран од неочекуваната средба. Тој и Гнор влечат карти и губитникот Ениок треба да изврши самоубиство. Сепак, тој се премислува и излегува да прошета низ градот, каде здогледува група месни жители, собрани во верска процесија. Ениок им го крши тотемот и тие го тепаат до смрт. Потоа, Гнор ја посетува Кармен и паѓа во нејзината прегратка, ветувајќи си верност до крајот на животот.
Земјоделска механизација

Земјоделска механизација — машини кои се користат во поледелството или други видови на земјоделство. Постојат многу видови на ваква опрема, од рачни алатки и електронски алатки до трактори и бројни други видови на земјоделски помагала коишто тие ги влечат или работат. Различни видови на опрема се користат и во органското и во неорганското земјоделство. Особено од доаѓањето на механизирано земјоделство, земјоделската машинерија е неопходен дел од тоа како светот се храни. Механизираните и моторни возила и алатки се користат во сите видови и процеси на земјоделството и во поледелството и во сточарството, како што се: орање, сеидба, жетва и берба, молзење, складирање итн.
1 Галерија
Обединист

„Обединист“ бил нелегален месечен весник на бугарски јазик издаван во Софија, орган на ВМРО (Обединета). Тој започнува да се издава од 1 февруари 1935 година во нелегална печатница. Одговорен уредник на весникот бил Стефан Нанов, а повремено во него пишувал и Васил Ивановски. Од весников излегле 5 броја, а во првиот број во статија насловена како „Нашите задачи“ се претставуваат целите на организацијата. Тој прекинува со работа во месец јули истата година.
Пико Туркино

Пико Туркино (|Pico Turquino) — највистока точка на Куба. Сместен е во југоисточниот дел на островот, во венецот Сиера Маестра во општината Гвама на покраината Сантјаго де Куба.
1 Overview
Се смета дека името потекнува од поимот тиркиз (|turquesa) поради синикавите бои на врвот видливи од извесни агли. Првпат се среќава (под името „Таркино“) на карта на Герардо Крамер кон крајот на XVIII век.
На врвот е поставена биста на националниот деец Хосе Марти по повод стогодишнината од неговото раѓање.
На подрачјето околу врвот се наоѓа Националниот парк Туркино, кој зафаќа површина од .
Пол Билига

Пол Стефан Лионел Билига (роден на 31 мај 1990, во Перуџа) е италијански кошаркар, центар на Рејер Венеција.
1 Кариера
1.1 Клупска кариера
Почнал да игра кошарка во Фиренца на возраст од околу 16 години. Меѓутоа, првично, тој можел да тренира само со младите, без да може да игра во официјални натпревари, бидејќи тој не ги имал потребните четири години тренинг според прописите од тоа време. Започнал во младинските категории на Касалпустерленго, а во сезоната 2008-2009 тој бил позајмен на Веролануова во Регионалната Серија Ц. Враќајќи се во Касалпустерленго, тој одиграл 11 натпревари во Втората кошаркарска лига на Италија за сезоната 2009-2010, потоа се преселил, пак на заем во Палаканестро Крема повторно во Серија Ц.
Потоа во сезоната 2010-2011 Билига играл за Палаканестро Павија во највисокото аматерско ниво на италијанското кошркарско првенство, пред дефинитивно да се врати во Касалпустерленго во 2011 година, играјќи како регуларен член на екипата во сезоната 2011-2012.
Летото 2012 година Скандоне Авелино го купил Билига, и со овој клуб тој го направил своето деби во Серија А во сезоната 2012-2013. Тој подоцна бил потврден во ростерот на тимот и за следната сезона. Во 2014 година тој се преселил во Баскет Ферентино.
На 26 јуни 2015 година, тој се вратил во Серија А потпишувајќи двегодишен договор со Ваноли Кремона. На 9 јуни 2016 година тој го продолжил својот договор со клубот од Ломбардија до 2018 година. Во втората сезона во клубот тој имал просек од 10.9 бода и 5.1 скокови по натпревар. По испаѓањето на Ваноли, на 9 јули 2017 година, тој потпишал за Рејер Венеција.
1.2 Репрезентативна кариера
Тој дебитирал за националната кошаркарска репрезентација под 20 години во 2010 година, играјќи 8 натпревари и постигнувајќи 47 бода, за време на Европското првенство во кошарка за играчи под 20 години.
Во 2017 година Билига дебитирал за италијанската сениорска репрезентација. Тој исто така учествувал на Евробаскетот 2017 во Израел.